भोगदोई नदी

भोगदोई नदी (Bhogdoi River) भारत के असम व नागालैण्ड राज्यों में बहने वाली एक नदी है। यह ब्रह्मपुत्र नदी की एक उपनदी है। जोरहाट का नगर इसके किनारे बसा हुआ है। हाल के वर्षों में भोगदोई में प्रदूषण स्तर बहुत बढ़ गया है।

 मार्ग 
भोगदोई नदी का आरम्भ नागालैण्ड के मोकोकचुंग ज़िले में नागा पहाड़ियों की ढलानों में होता है। यहाँ इसे त्सुयेंजोंग नाला (Tsujenyong  Nala) के नाम से जाना जाता है। यहाँ से यह दक्षिण-पश्चिम दिशा में 25 किमी बहकर, पूर्वोत्तर दिशा में मुड़ती है। यहाँ इसे त्सुरोंगोर नदी (Tsurongor) या देसोई नदी (Desoi) के नाम से बुलाया जाता है। जोरहाट को पार कर, इसमें धनसीरी नदी विलय हो जाती है, जिसके बाद इसे गेलाबील नदी (Gelabeel  river) के नाम से बुलाया जाता है।"Action Plan for Bhogdoi River at Jorhat," Assam Pollution Control Board, Government of Assam

 इन्हें भी देखें 
 ब्रह्मपुत्र नदी
 धनसीरी नदी
 जोरहाट

 सन्दर्भ 

श्रेणी:असम की नदियाँ
श्रेणी:नागालैण्ड की नदियाँ
श्रेणी:ब्रह्मपुत्र नदी की उपनदियाँ
श्रेणी:जोरहाट